[bookmark: _GoBack]Tisztelt Tagság, Kollégák!
Az elnökség munkájába 2016 decemberében csöppentem és lettem Pest megyéért felelős megbízott elnökségi tag. 
Szóval Illés Zoltán vagyok. 2002 óta dolgozom Dabason, jelenleg rajparancsnokként. 2003-ban megalapítottam a HTFSZ Dabasi Egységét, melynek a mai napig az egységvezetője vagyok.
Jelenlegi elnökség tagjait már régóta ismerem, és úgy érzem, hogy egy olyan csapat van most a HTFSZ élén, akik valóban tudnak is érdemben együtt dolgozni. Csak azt sajnálom, hogy nincs fogadó készség egy egészséges együttműködésre a szakmai felső vezetésnél.
 Feladatként kaptam a Pest megyei HTP-k látogatását, hogy minél több társunkkal ismertessük meg a HTFSZ tagság előnyeit. Mondanom sem kell, hogy ez a munka sem indult könnyen. Nagy nehezen februárra kaptunk időpontot egy egyeztető tárgyalásra a megyén, ahol megállapodtunk abban, hogy milyen keretek között kívánunk jelen lenni a laktanyákban. Ezen a tárgyaláson Salamon Lajos elnök Úrral közösen vettem részt.
Megkezdtük a laktanyák látogatását Pest megyében. Először a megyei „viharsaroknak” tartott Vácon és Gödöllőn jártunk. Második alkalommal Szigetszentmiklósra és Érdre jutottunk el. 
Terveimben szerepelt, hogy Pest megye minden laktanyájába, és lehetőség szerint minden csoportjába eljuthassak. Viszont a kollégák teljes érdektelenségének, bátortalanságának köszönhetően változtatni kellett az elképzelésemen, hiszen a tervem egyáltalán nem volt hatékony. Sehol és senkinek nincs problémája a jelenlegi rendszerrel, illetve nem meri a problémáit felvállalni és írásba adni. Pedig érdemes!    Erről személyesen!......
 Minden elérhetőségem nyilvános, és folyamatos. Várom a problémák jelzését, amik viszont nem jönnek.
Egy elnökségi ülés kivételével minden ülésen részt vettem, és részt vettem az OKF-en tartott egyeztetésen is. Részt vettem több szakszervezeti kezdeményezésben, amelynek sajnos az eredménye elmaradt, illetve nem azt az eredményt hozta amit vártunk tőle.
Erről szintén személyesen!.........
Végezetül megköszönöm az elnökségnek, hogy lehetőséget adtak az országos szakszervezeti munkába való részvételben. Kíváncsian várom a következőkben megalakuló szakmai felső vezetés szakszervezetekkel történő együttműködésének minőségét. Meggyőződésem, hogy egy jó együttműködés csak javíthat a helyzetünkön.
Kérem a küldötteket beszámolóm elfogadására.

